TASEKLA (SIWEL) — Asefru-agi, « Di lmut-ik » ixdem-it umedyaz-acennay Zedek Mulud di tesfift «Tuttriwin» i d-yeffYen deg useggas 2000. Am akken ixdem tajmilt i Lwennas Maetub di tesfit-is ieeddan, tikkelt-a d tajmilt i unazuṛ sumata, d tajmilt daYen i wid akk yeYlin deg umennuY nsen Yef tsekkla, izerfan n umdan, neY ladYa tamagit akked teqbaylit.
Tella-d di tmetti taqbaylit d akken mi ara yemmet unazuṛ, imdanen akk ad d-eejlen ar Yur-s, ar taddert-is, Yer uẓekka-s. Ihi dagi, amedyaz, iYaḍ-it lḥal mi iger tamawt-agi i tmetti, abeeda tizlit-agi d tinn iḥeznen, neY d tinn yessḥassfen imi tgellem-d yiwen seg waṭṭanen i yellan di tmtti taqbaylit.
Ittmeslay-d umedyaz Yef unazuṛ amek yella di tudert-is, ah-at ur tzad ara tebYestis, d wamek ara yuYal asmi ara yemmet, ass-n mi ara as-yuYal udriz i wumi ur iḥeddeṛ ara. D aserwes gar wamek i llan medden ttwalin-t akked wamek ara t-ttwalin deffir lmut-is.
Acewwiq
Di lmut-ik ad d-tlaleḍ
Alamma temmuteḍ
Ara zṛen medden lqima-k
Di ṛwaḥ-ik ad d-tuYaleḍ
Alamma tṛuḥeḍ
Ara ṛuḥen ad nadin fell-ak
Imir-n ara tidireḍ
Asmi ara txasseḍ
Imir-n ara iban wayla-k.
Imir-n ara tidireḍ
Asmi ara ten-txasseḍ
Imir-n ara iban wayla-k.
Asefru-agi ibeddu-d s yifyar-agi d-nsers dagi ufella. Icna-ten-id ucennay d ucewwiq kan, mebla aẓawan i wakken ad d-ijbed di tezwara winn ara iḥessen. Yerna, ibYa ad ilin yifyar-a d tazwert i wayen ara d-yini yakk deg usefru ines.
Di lmut-ik ad d-tlaleḍ
Alamma temmuteḍ
Ara zṛen medden lqima-k
d nitni i d tasarut n tmedyazt-a, abeɛda imi d-fkan srid tikti tamatant. Yerna, ur llin ara d ayen iweɛṛen akken ad ten-ifhem umdan.
Awal «Di lmut-ik ad d-tlaleḍ», lmeɛna-s, am akken mi ara d-ilal llufan, ad feṛḥen akk medden yis-s, ad heddṛen ala fell-as, ad neddhen yis-s, ad d-ttaddren akk isem-is, ad iččaṛ uxxam-is d imdanen, akken ara as-teḍru i unazuṛ asmi ara yemmet.
Ikemmel-d syinn kṛad n yifyar nniḍen s yis i yerna issebded daɣen wid iɛeddan mi d as-yenna:
Di ṛwaḥ-ik ad d-tuYaleḍ
Alamma tṛuḥeḍ
Ara ṛuḥen ad nadin fell-ak
Alamma tewwi-t lmut ara d-yuɣal unazuṛ. Alamma dayen, ulac winn izemren ad tizeṛ, ara ttnadin yimdanen fell-as. Alamma ur yezmir dayen ad yehdeṛ ara ttnadin ɣef wayen d-inna ur as-slin ara neɣ ayen d-iğğa ur t-zṛin ara.
Imir-n ara tidireḍ
Asmi ara txasseḍ
Imir-n ara iban wayla-k.
Deg yifyar-agi, amedyaz yuɣal la d-ittmeslay ɣef lexṣaṣ ara ixaṣṣ winn yemmuten. Wid illan ḥemmlen-t ad as-rren tajmilt, ad nadin ɣef wayla-s ah-at ad t-sbedden. Tamawt kan, mi as-d-iɛawed ucennay i wafir wiss sin «Asmi ara ten-txasseḍ» ilha-d dagi imawlan neɣ ilugan n winn immuten akked lexṣaṣ, neɣ tujjma, ara ten-izzmen.
D ayen ittYaḍen mliḥ mliḥ imi ifat ad yucaɛ yisem-is nnig wayen illa mi yella di tudert-is. Ihi deffir lmut, anazuṛ ad d-tebdu tudert-is tiss snat di war-tudert, maca ad tebdu daYen tudert-is tiss snat dagi di ddunit, gar yimdanen, lameena s wudem nniḍen amaynut.
Izli amenzu
Asmi ara d-tezgiḍ akkin
Syagi tṛuḥeḍ dayen
Ad fakkent ar medden tesmin
Mi ara tfakkeḍ gar wallen
Yall mi ara k-id-ttmektin
Ad neẓmen ad sḥissfen
Isem-ik ad d-yeglu s meskin
Yall mi ara k-id-yebder yiwen.
Di lmut-ik, di lmut-ik, ad d-tlaleḍ.
Wagi d izli amenzu n tezlit. Deg-s ara d-iban yilYi n usefru, yerna deg-s ara d-yefk umedyaz tamuYli talqayant tamezwarut Yef wayen d-yenna di tezwart. Di ccna, acennay ad iserreḥ i taYect-is s uẓawan, yerna dagi ara d-tban i tikkelt tamezwarut d akken tizlit-a d anezgum akked lqeṛḥ i yiss i tneṭṭeq.
Inna-as ladYa:
Ad fakkent ar medden tesmin
Mi ara tfakkeḍ gar wallen
S kra n winn illan isea tismin mgal anazuṛ-a ad ten-isfeḍ, ad tent-ittu, acku ur llint tesmin di lmegget. Ma yella yiwen teḥwes-it lmut, ma yif-ik, ad iqqim yif-ik; ma tifeḍ-ṭ, ur ittizmir dayen ad k-yif. Ihi ad fakkent tesmin, ddYel akked leḥsed u yall wa ad iṭṭef amkan-is.
Yall mi ara k-id-ttmektin
Ad neẓmen ad sḥissfen
Isem-ik ad d-yeglu s meskin
Yall mi ara k-id-yebder yiwen.
Anazuṛ mi t-tḥeṛṛ lmut akkin, ad smiskinen fell-as medden, ad yeqqel netta s yiman-is d meskin. Imeddukkal-is mi ara t-id-ittmektin, ad sḥissifen fell-as, wid t-ieuzzen ad neẓmen fell-as, wid t-iḥemmlen ad run fell-as.
Izli wiss sin
Yall yiwen ad as-iban yeYfel
Yall yiwen ad as-iban iḍuṛṛ
S kra n winn i k-yerran d ccYel
S kra n winn ak-iseewjen lumuṛ
Winn k-ikeṛhen ad k-iḥemmel
D ul-is ara as-igen leYṛuṛ
Ad k-iwali anda imuqel
TenYel tiṭ maday teččuṛ
Di lmut-ik, di lmut-ik, ad d-tlaleḍ.
Ur yelli kifkif akk amek iswa unazuṛ-agi Yer yall amdan. Deg yizliagi, ittmeslay-d umedyaz Yef tmuYli-agi n medden ara ibeddlen dYa mgala anazuṛ yemmuten. Llan wid ara yettun ayen ieeddan, wid ara yawin tikti tamaynut Yef unazuṛ, wid ara t-yissinen dYa ass-nni kan, wid ara as-isemmḥen ma iḍlem-iten, akked wid ara yettnadin ssmaḥ ma ḍelmen-t.
Di tudert-is, anazuṛ, yall amdan amek i as-d-ittban:
Yall yiwen ad as-iban yeYfel
Yall yiwen ad as-iban iḍuṛṛ
D annect-agi abeeda i asen-d-ittaken tikti sean Yef unazuṛ-a. D acu kan, amedyaz dagi, ittmeslay-d Yef wid yesean yir tikti Yef unazuṛ akked wid i as-d-iffYen Yer leib.
S kra n winn i k-yerran d ccYel
S kra n winn ak-iseewjen lumuṛ
Ihi, mi d-testeqsa lmut, tikti-agi taberkant ad tbeddel acku lmegget ad yuYal d
meskin. Llan dYa wid ara yettun tuḥsifin, wid ara yendemmen, ad ten-izzem wul nsen. Llan wid ara yebrun i ufus n lbaṭel i sean mgal anazuṛ-a ladYa mi ara yuYal d ameYṛas n tsekkla akked yidles. Γef wannect-a i as-yenna deg wawal-is:
Winn k-ikeṛhen ad k-iḥemmel
D ul-is ara as-igen leYṛuṛ
Ad k-iwali anda imuqel
TenYel tiṭ maday teččuṛ
Mi ara d-yaweḍ yimir ideg acengu ad iru af winn ikṛeh, dinna i iqeṛṛeḥ lḥal acku di tudert, myezgan-d, ma di lmut, myujjamen.
Izli wiss kṛad
Taswayt ad texdem ccYel-is
Ayen kečč ur texdimeḍ ara
Ad d-terr i umeYbun lḥeqq-is
Ad ttuYeṛment tregwa
Wi iḍelmen ad izzem iman-is
Wi inedmen ur k-id-yetterra
Yall yiwen ayen igzem yiles-is
Ad as-d-ijab lexyaḍa
Di lmut-ik, di lmut-ik, ad d-tlaleḍ.
Ibeddel yidis n tmuYli n umedyaz deg yizli-agi. Tura, yuYal la d-yettmeslay Yef teswayt s umata i as-d-izzin i unazuṛ amek ara tebeddel. Imi imdanen uYalen ala Yef unazuṛ-agi i heddṛen, rnu-as daYen taYeṛfant ara yeseu netta segmi ara yemmet, illa wayen ara d-ibanen ur ittwassen ara yakan segmi uYalen ttnadin akk fell-as.
Inna-as ladYa:
Taswayt ad texdem ccYel-is
Ayen kečč ur texdimeḍ ara
Anamek n waya d akken, ayen akken yebYa unazuṛ ad t-ixdem di tudert-is, tura ad ittwaxdem weḥd-s. Amedya: asmi yella Lwennas Maetub, ur yelli ara Ylay Yef wulawen am akken yaYlay segmi yemmut. Yerna, alammi yemmut i tessaweḍ tmetti s anda akken ur tessaweḍ asmi yella. NebYa ad d-nini d akken tisutiwin ad beddlent, udem n unazuṛ ad yicbiḥ yerna d annect-n ara yawḍen s iswi yettnadi. D acu kan, iswi-agi ad d-yass nnig lmut-is.
DaYen, awal-agi nezmer ad t-nefhem akken nniḍen. Tikkwal, mi ara yemmet yiwen, imdanen zemren ad inin fell-as ayen ur nelli. Ad d-inin d akken yexdem ayen netta s tidet ur yexdim. Ad d-gren fell-as ayen netta ur inwi ara acku ur mazal ara izmer ad yerr awal.
D acu kan, udem yessfṛaḥen, tidet ur tetteffer ara. Γef waya, inna-as:
Ad d-terr i umeYbun lḥeqq-is
Ad ttuYeṛment tregwa
Lḥeqq la qṛaṛ ad yuYal i bab-is. Tamettant-nni yemmut ur tettili ara war-anamek segmi anazuṛ, ay akken illa, ad yuYal d azamul n tzuṛi akked yidles, abeeda n tutlayt.
Tamawt kan belli targa, deg wafir-a, maci d targa n waman neY n tmadna¹, maca d amkan ideg yeYli unazuṛ, neY s wudem wessieen, d ayen akken i Yef yeYli. Ad tettuYṛem terga am akken ara d-tiniḍ ad as-yuYal wazal-is, ad kemmlen wiyaḍ ayen akken yebda ur t-ikfi.
Asmi ara as-tuYal tejmilt ilaqen, tajmilt tucbiḥt i unazuṛ, asmi ara d-tban tidet akken tella Yef yiman-is d tudert-is, asmi yall yiwen ad yeeqel iman-is, ass-n ad tzad tuzzma Yef wid t-iḍelmen akked wid iččan izerfan-is.
Wi iḍelmen ad izzem iman-is
Wi inedmen ur k-id-yetterra
Yall yiwen ayen igzem yiles-is
Ad as-ijab lexyaḍa
Wid inedmen msakit ula d nitni ula i d-rran. Ma d wid yeččan aksum-is, ad zemmen imawen nsen, ad ṭṭfen ilsawen nsen, ur d-qqaṛen kra.
Izli wiss ukkuẓ
Asmi ara asen-d-teğğeḍ ilem
Deg wayen ğğan, yeğğa-ten lḥal
Mi ara ten-id-iqabel yilem
S yilem ara qablen lḥal
Ad zṛen i ixeddem yilem
Ad zṛen iYdeṛ-iten lḥal
Ur as-d-ttafen ddwa i yilem
Ur as-d-ttafen ddwa i lḥal
Di lmut-ik, di lmut-ik, ad d-tlaleḍ.
Ha-t-ah yizli izaden akk deg usefru-a. Dagi ara neeqel srid asefru n Zedek Mulud ladYa mi ara yetturar s wawalen. S sin wawalen kan I yessewzen akk izli-agi, yerna asenfel i yesenfal gar-asen tezmer, ya ad tessewhem amdan, ya ad t-tceyyex.
Tasarut n izli-a d tagetnamka n wawalen «ilem» akked «lḥal» deg yifyar-a acku ittemgarad unamek nsen seg wafir Yer wayeḍ.
Di tazwara inna-as:
Asmi ara asen-d-teğğeḍ ilem
Deg wayen ğğan, yeğğa-ten lḥal
Ilem dagi d ilem ara iḥalfu umdan deg wul-is mi ara t-yeğğ wayeḍ, s wawal nniḍen d tujjma. Ihi asmi ara teqṛeḥ tujjma, ass-n ad ifat lḥal, neY ad ten-yeğğ lḥal widaknni i t-yeğğan mi yella di tudert.
Mi ara ten-id-iqabel yilem
S yilem ara qablen lḥal
Deg yifyar-agi, yuYal-d umedyaz daYen Yer umkan d unazuṛ di tmetti. Abeeda mi ara yemmet ad d-yeğğ lecYal ur fukken ara. Aṭas n temsal ara yettueellaqen, ara yeqqimen s ufus. Ihi dinna, ad faqen yimdanen d akken ayen akk d-ittawi unazuṛ-nni yekfa, ieedda, yeggra-d ala yilem. Syinn ur zmiren ad xedmen kran i teswayin d-iteddun, imi ur sein ara ayen akken i yis tent-ittqabal unazuṛ. Am akken d-inna, s yilem ara qablen lḥal.
Ad zṛen i ixeddem yilem
Ad zṛen iYdeṛ-iten lḥal
Ur as-d-ttafen ddwa i yilem
Ur as-d-ttafen ddwa i lḥal
Dagi d tuggra i yizli-agi am akken d tuggra yakk n usefru. Am winn issnen anazuṛ s wudem n tdukkli neY n tme? neY winn i t-issnen kan di tnazṛa, ad faqen wa ad zṛen amek iga yilem ara asen-d-yeğğ, ad zṛen amek icmet umkan-is akked teswayt i d-illan nnig lmut-is. Tikkwal daYen amdan ittḥalfu-as i lmut am akken d takerḍa I tuker winn akken i iḥemmel. Am akken ittukellex neY ittuYdeṛ mi ara as-iṛuḥ winn aezizen fell-as.
Syinn akkin, anazuṛ d amdan am netta am wiyaḍ, d acu kan, maci am yimdanen akk, ittwassen di tmetti yerna ittwassen di tzuṛi. Γef waya ilem ara d-yeğğ, iqeṛṛeḥ si sin yidisan, abeeda timetti akked tzuṛi. Tamezwarut, ad d-yeğğ deg-s ilem akked tujjma. Tiss snat, ad d-yeğğ deg-s yir lḥal, tagut akked tillas.
Tamsirt
Tamsirt i ilaq ad tt-iṭṭef umdan seg usefru-a d tamsirt ẓẓayen aṭas. Di tidet, d anazuṛ i ul d ugdud, acku d netta ara yawin amdan alamma d tala akken ad d-isew tamussni akked tmuYli n tmetti. Anazuṛ d amdan i yessqdacen ayen i iwala di tudert-as di tnazṛa ines. Acḥal n tikkelt mi ara nsel i usefru, ad neeqel srid belli ayen akken d-inna d ayen nettwali di tmetti neY ah-at d ayen aY-d-iḍran di tudert, abeeda tidyanin n tdukkli, iḥulfan n umdan, liḥala n tmurt…
D anazuṛ i d ul n ugdud
Deg wayen yeenan taqbaylit neY tamaziYt s umata, d anazuṛ i tent-id-irefden. Limmer maci d nitni, am akken as-yenna Zedek, tilli taqbaylit-agi tenger. Acku d nitni i yerẓan asalu, d nitni i yesbedden tissas i wakken ad wwten Yef temsalt icban tagi. D nitni i d imezwura i yennuYen s wawal nsen wid ibYan ad rekḍen idles amaziY.
Maci alamma yemmut unazuṛ ara nehder fell-as neY ara as-nerr tajmilt. Ilaq asmi akken illa di tudert ara as-nebded, ad nenadi fell-as, ad t-neiwen ma yella kra n wugur i yesea. Ilaq ad d-iqirr lxiṛ deg neY, ilaq ad neeel winn akken ieetben fell-aY.
Inazuṛen n teqbaylit ladYa, aṭas i eetben Yef tutlayt akked tlelli n tmaziYt. Wid ṛuḥen ṛuḥen, ma d wid i mazal ddren, ilaq tura, di tudert ara asen-tuYal tebYest akken iwata.
Syinn, mi yexdem umdan ayen akk illan fell-as, dayen, ur d-igri Yef wacu ara yezzem iman-is deqqal.
Iggra-s kan ad asen-nini i wid yeYlin Yef tlelli, tugdut akked yidles, am akken asyenna Mulud Zedek ded usefru nniḍen:
D assirem i d-terram i tmurt
Ay izmawen n Ğreğṛa
Tqeblem ad tqablem lmut
Ittif lmut,
Wala tinna ideg d-negra
Ay imeYṛasen n tugdut
Steefut
Ay at nnif d lḥeṛma
Tuggra
Limmer maci d imezwura ur ttilin yineggura. Di tedyant nniḍen, amedyazacennay Lwennas Maetub, inna-d awal icban wagi di tezlit «Tameddit n wass»:
Akka i d ddunit teḥsiḍ
Mi tYabeḍ tefniḍ
Ad ak-ṛebbin medden tissas
Wammag asmi akken telliḍ
Mi tṛeedeḍ ur tekniḍ
Qqaren-as itett di lḥeṛma-s.
Ah-at d asefru-agi i as-yefkan tikti i Mulud Zedek akken ad d-ixdem asefru ines, imi imedyazen ttembiddalen tikta yerna tteeṛaḍen ad xedmen ugar n wayen xedmen wid ieeddan.
Ihi asefru agi «Di lmut-ik», nezmer ad d-nini d akken d timerna i d-yerna Yef winn n Lwennas.
Tenemmirt nwen
Nessaram teejeb-awen-d tedlist-a
Ceyyeet-d tuzinin, tamiwin akked yisteqsiyen nwen Yer : www.facebook.com/tasekklataqbaylit
Wal-it aḍris-agi di PDF :
Mesṭafa Kamal At Remḍan
SIWEL 201913 Feb 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn srd_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn